സണ്റൈസേഴ്സ് ജയം അബുദാബി: ഐപിഎല് ട്വന്റി20 ക്രിക്കറ്റില് പോയിന്റ് പട്ടികയില് ഏറ്റവും പിന്നിലുള്ള സണ്റൈസേഴ്സ് ഹൈദരാബാദിന് മൂന്നാം ജയം. പ്ലേ ഓഫ് യോഗ്യത നേടിയ റോയല് ചലഞ്ചേഴ്സ് ബംഗളൂരുവിനെ 4 റണ്സിന് സണ്റൈസേഴ്സ് പരാജയപ്പെടുത്തി. സ്കോര്: സണ്റൈസേഴ്സ് 20 ഓവറില് 1417. റോയല് ചലഞ്ചേഴ്സ് 20 ഓവറില് 1376. സണ്റൈസേഴ്സ് ഹൈദരാബാദിനായി ജേസണ് റോയ് 38 പന്തില് 44 ടീമിന്റെ ടോപ് സ്കോററായി. കെയ്ന് വില്യംസണ് 29 പന്തില് 31 റണ്സ് നേടി. ആര്സിബിക്കായി ഹര്ഷല് പട്ടേല് നാല് ഓവറില് 33 റണ്സ് വഴങ്ങി മൂന്ന് വിക്കറ്റ് സ്വന്തമാക്കി. സീസണിലെ വിക്കറ്റ് വേട്ടയില് ഒന്നാമതുള്ള ഹര്ഷലിന്റെ അക്കൗണ്ടില് ഇതോടെ 29 വിക്കറ്റ് ആയി. ഐപിഎല് ചരിത്രത്തില് ഒരു സീസണില് ഏറ്റവും കൂടുതല് വിക്കറ്റ് വീഴ്ത്തുന്ന ഇന്ത്യന് ബൗളര് എന്ന നേട്ടവും ഇതോടെ ഹര്ഷല് സ്വന്തമാക്കി. മുംബൈ ഇന്ത്യന്സിന്റെ ജസ്പ്രീത് ബുംറയുടെ 27 പേരിലായിരുന്നു റിക്കാര്ഡ്. റോയല് ചലഞ്ചേഴ്സിന്റെ തുടക്കം തകര്ച്ചയോടെയായിരുന്നു. 6.5 ഓവറില് 38 റണ്സ് എടുക്കുന്നതിനിടെ ആര്സിബിക്ക് മൂന്ന് വിക്കറ്റ് നഷ്ടപ്പെട്ടു. ദേവ്ദത്ത് പടിക്കല് 52 പന്തില് 41, ഗ്ലെന് മാക്സ്വെല് 25 പന്തില് 40 റണ്സ് എന്നിവരാണ് ടീമിന്റെ ടോപ് സ്കോറര്മാര്.